b'\n_START_ARTICLE_\nLady Klukk\n_START_SECTION_\nHistorie\n_START_PARAGRAPH_\nKoret ble opprettet 6. mars 1976 ved det som den gang het Agder distriktsh\xc3\xb8gskole (ADH), og dets fulle navn var opprinnelig Lady Klukk ADHs fremste kvinde. Siden den gang har institusjonen skiftet navn, f\xc3\xb8rst til H\xc3\xb8gskolen i Agder og s\xc3\xa5 til Universitetet i Agder, og korets fulle navn er ikke lengre i bruk. Likevel er det flere av deres sangtekster som refererer til korets status som \xc2\xabUiAs fremste kvinne\xc2\xbb.\n_START_SECTION_\nLokaler\n_START_PARAGRAPH_\nOpp gjennom tidene har Lady Klukk hatt diverse \xc3\xb8vingslokaler. De siste \xc3\xa5rene har de holdt til i Gimlemoen 20, bedre kjent som Stiften. Stiften er hjem for alle UiAs fem musikalske studentorgansiasjoner: damekorene Lady Klukk og Femmes Spilloppus, mannskorene Quantum Oellarus og Bondebr\xc3\xb8let, og orkesteret Bl\xc3\xa6sen. Hver av organisasjonene har en egen bar (Lady Klukk holder til i H\xc3\xb8na Bar), samt et fellesomr\xc3\xa5de og et korrom som de deler p\xc3\xa5. Organisasjonene har n\xc3\xa6re og gode forhold til hverandre, og holder ofte fester og andre tilstelninger sammen.\n_START_SECTION_\nOrganisasjon\n_START_PARAGRAPH_\nAktive medlemmer kalles gjerne klukker, gamle medlemmer er kjent som frittg\xc3\xa5ende h\xc3\xb8ner, mens nye, ud\xc3\xb8pte medlemmer kalles kyllinger. Frittg\xc3\xa5ende som har utmerket seg spesielt i sitt arbeid for Lady Klukk kan utnevnes til \xc3\xa6resklukker, som er den h\xc3\xb8yeste utmerkelsen en klukke kan oppn\xc3\xa5._NEWLINE_\xc3\x85rsm\xc3\xb8tet er korets h\xc3\xb8yeste organ, og alle foresl\xc3\xa5tte endringer m\xc3\xa5 stemmes inn med flertall p\xc3\xa5 \xc3\xa5rsm\xc3\xb8tet, hvor b\xc3\xa5de aktive og frittg\xc3\xa5ende klukker deltar. Lady Klukk holder \xc3\xa5rsm\xc3\xb8te to ganger i \xc3\xa5ret: det ene holdes p\xc3\xa5 h\xc3\xb8sten i Tonalhelgen, i forbindelse med d\xc3\xa5p av nye kyllinger, og det andre om v\xc3\xa5ren under Constitutionen, som er korets \xc2\xabbursdagsfeiring\xc2\xbb._NEWLINE_P\xc3\xa5 \xc3\xa5rsm\xc3\xb8tet utnevnes ogs\xc3\xa5 styret, kjent som den \xc3\x98verste Vagle. Vaglen best\xc3\xa5r av: Klukkemor (leder), skriveklukke (nestleder), kroneklukke, barklukke, tur- og festklukke, og PR- og markedsf\xc3\xb8ringsklukke (tidligere kjent som cyberklukke), i tillegg til dirigenten.'